Täna saates - USA ei saa asja niisama jätta.
Kaalutletult ja vastutustundlikult võime peatada genotsiidi.
USA kriisitegevus Iraagi usuvähemuste kaitseks.
Misjoniarstid teenivad Aafrikas Ebola-epideemia rindejoonel.
Kirikud peaksid pühapaigad olema.
Gazas tulistavad terroristid rakette kiriku territooriumilt.
KRISTLIKU MAAILMA UUDISED
USA ründab Iraagis islamimilitante, et takistada genotsiidi.
Olen Wendy Griffith. George Thomas on tööreisil.
Kümned tuhanded usuvähemuste esindajad
on ISIS-e poolt Põhja-Iraagi mägedesse lõksu aetud.
Kriis sundis USAd piirkonda humanitaar- ja sõjalist abi viima.
Põgenike seas on kristlasi. Jätkab Gary Lane.
Obama lubas oma 7. augusti kõnes iraaklasi hädas aidata.
USA ei saa asja niisama jätta.
Kaalutletud ja vastutustundliku tegevusega võime genotsiidi ära hoida.
Kui ISIS vallutas Sinjari linna,
põgenes mägedesse üle 50 000 jesiidi.
Info teatel mehed tapeti ja naised viidi seksiorjadeks.
Olukord on väga tõsine. Eriti laste jaoks.
Hukkunud on juba 40 last. Seda on kinnitatud.
Tegelik arv on ilmselt suurem.
Mägedes pole taimi ega kaitset.
Magatakse lageda taeva all. Neil pole süüa, vett ega ravimeid.
Obama käskis kannatavaile jesiididele õhuteid pidi vett
ja muud varustust saata.
Obama sõnul ei kõhkle USA ISISt õhust rünnata,
kui rühmitus Kurdistani pealinna, Erbilisse liigub.
ISIS püüab puhastada piirkonda mittemoslemitest.
Jesiidid aeti välja Loode-Iraagist, Sinjarist ja Zummarist.
ISIS tahab vallutada Mosuli tammi.
See annaks rühmitusele kontrolli vee- ja elektrivarustuse üle Mosulis
ja Niinive tasandiku põhjaosades.
Vähemalt 100 000 kristlast on taas põgenenud Qaraqoshist
ja teistest Mosuli naaberlinnadest.
Juunist alates on lahingute eest põgenenud üle 500 000 iraaklase.
CBN-i kriisiabi on jaganud neile, nagu nendelegi kristlastele,
seepi, rätikuid, madratseid, patju ja piimapulbrit.
Bagdadis palus jesiidist seadusandja pisarsilmil:
Meie pered on hukatud. Unustage oma poliitilised tülid.
Humaansuse nimel palun teil meid päästa.
Palve leidis Valges Majas vastukaja.
Meiega on Gary Lane. USA vastab õhurünnakutega.
Õhujõud ründasid juba kaks korda ISISe raskeväge.
Saab näha, kas tuleb veel rünnakuid.
Oled piirkonda külastanud. Kuidas kristlastel läheb?
100 000 kristlast Qaraqoshi linnast
ja Mosuli kristlikest naaberküladest on põgenenud Erbilisse.
Käisin seal veidi rohkem kui kuu aja eest.
Neil pole minna kuhugi mujale kui Erbilisse.
Mõned läksid kristliku enamusega külla Iraagi põhjaosas.
Pelgupaiku eriti pole.
Räägi, milliseid valikuvõimalusi neile on pakutud.
Valida on põgenemise,
kaitseraha maksmise ja šariaadi seaduse all elamise,
islamisse pöördumise ja surma vahel.
Häid valikuid on vähe.
Kas ISIS püüab Iraagist kõiki kristlasi välja ajada? - Jah.
Nad ajavad ära kristlasi ja teisi usuvähemusi, nagu jesiide.
Mägedes ootab päästmist 25 000 jesiidi. USA saatis abi.
ISIS kontrollib kolmandikku Süüriast ja neljandikku Iraagist.
Nad tahavad rajada šariaadiseadusega islamiriiki.
Kuidas vaatajad palvetada saaksid? Mis nad teha saaksid?
Põgenikud vajavad abi.
Nad vajavad toitu, vett, peavarju, riideid ja igasugust varustust.
Kõik algab palvest. Püha Vaim ütleb, mida teha:
annetada raha, minna appi või kirjutada rahvasaadikuile.
See on tohutu teema. Aitäh, et valgustasid seda.
CBN News jälgib hoolikalt sündmusi.
Värskeimaid uudiseid ja reportaaže kohapealt
leiate uudiste kodulehelt.
Maailma Tervishoiuorganisatsioon WHO
kuulutas Lääne-Aafrika Ebola epideemia rahvusvaheliseks kriisiks
ja õhutab erimeetmetele epideemia leviku takistamiseks.
Ühendused Samaritan's Purse ja SIM kirjeldasid epideemiat
USA Kongressi istungil.
Nakatusid ka ühenduste misjonärid.
Ebola ohvrite hulka külades ja perifeerias on võimatu hinnata.
Kui me taudile Lääne-Aafrikas piiri panna ei suuda,
peame võitlema sellega teisteski maailma maades.
Tegelikult on kahju juba toimunud.
Taud on nõudnud juba vähemalt 1000 inimelu.
Kardetakse, et see levib Nigeeriasse.
Misjonärid Nancy Writebol ja Kent Brantly nakatusid ebolasse.
Nad on nüüd USAs ravil.
Sekulaarne meedia on olukorda hoolikalt jälginud.
Heather Sells külastas Writeboli kodulinna Charlotte'it,
ja uuris, miks Nancy Libeeriasse läks ja kuidas haigus mõjutab.
59-aastane Nancy Writebol
ja tema abikaasa David on misjoniveteranid.
Alates 2013. a on nad teeninud ühenduse SIM kaudu Libeerias.
Sõjast räsitud maal on algelised tingimused.
See on misjonäridele raske põld.
Dave ja Nancy Writebol on alandlikud evangeeliumisulased.
Misjonipastor Cashwelli sõnul
tahtis paar kasutada oma administratiivvõimeid
ja julgustusandi haigla ehitustöös. See on väga vajalik riigis,
kus levib epideemia ja arste on vähe.
Libeerias on 4 miljonit elanikku ja vaid 50 arsti.
Sõjad on hävitanud riigi infrastruktuuri.
Nancy ja Dave kogesid kutset misjonipõllule
oma koguduse misjonikonverentsil rohkem kui 20 aasta eest.
Kui Aafrikas kevadel ebola epideemia puhkes,
küsis kogudus, kas nad tahavad koju tulla. Nad keeldusid.
Ütlesime: "Tulge koju ja naaske, kui veel turvaline on."
Nad keeldusid. Nad tahtsid olla seal, kuhu Jumal nad kutsus.
Nancy töötas eesliinil.
Ta aitas arste ja instrumente desinfitseerida.
Kui Nancy puhastas raviks kasutatud instrumente,
osutas ta praktilist Kristuse armastust.
Ühenduse SIM juht Bruce Johnson loodab,
et Writebol ja Brantly paranevad
ja et nende ravi Emory haiglas viib ravimeetodi leidmiseni.
Kent ja Nancy on inimesed, kes ütlevad:
"Olen valmis end ohverdama, et paljud päästetud saaksid."
Maailm jälgib võitlust elu ja surma peale.
Writeboli kodukogudus Charlotte'is jälgib ja õpib.
Davidi ja Nancy küps usk õpetab meid kõiki.
Nad teavad, et Jumal võib millal tahes Nancy tervendada.
Nad teavad ka, et kui Jumal ta koju kutsub,
toob Ta siiski tervenemist. Seda tervenemist loodame me kõik.
Heather Sells, CBN News
Palvetame nende eest.
Kristlik piiskop teenib karja Gazas Hamasi rõhumise all.
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht, sõber teistele,
keegi, kes aitab, kes tegutseb õigesti,
kes unistab oma tulevikust. Lapsed vajavad meie abi.
Mis ma teen?
Mis ma ütlen?
Kuidas peaksin end tundma?
Superraamat õpetab lastele vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Pastor Saeed Abedini lapsed paluvad president Obamalt abi
isa koju toomiseks. Abedini on Iraagis kaks aastat vangis olnud.
Teda on usu tõttu piinatud.
Abikaasa Naghmeh võitleb tema eest.
Nüüd ühinevad abipalvega lapsed.
Kallis president Obama. - Aita isa koju tuua.
Ma ei taha, et tal kõik tähtpäevad nägemata jäävad.
Aita ta koju tuua.
Miks peab isa usu tõttu vangis olema?
Süda nutab, kuna igatseb isa.
Palvetan, et isa tuleks koju tagasi,
kuid ta pole veel tulnud.
Väga liigutav.
Ameerika Seadus- ja Õiguskeskus võitleb Abedini eest.
Võid teda toetada oma allkirjaga petitsioonile ACLJ kodulehel.
Kristlased on jäänud Iisraeli- Hamasi sõjas kahe tule vahele.
Terrorirühmitus varjab end haiglais, koolides ja isegi pühakodades.
George Thomase sõnul
tulistati rakette Iisraeli pihta isegi kiriku territooriumilt.
Peapiiskop Alexios on Gaza tähtsaim kristlik juht.
Gazalaste üllatuseks avas ta kiriku rohkem kui 2000 moslemile.
Kristus õhutab meid armastama nii sõpru kui vaenlasi.
Ükski muu usund seda ei ütle.
Alexios ja Gaza sektori ca 1500 kristlast
võitlevad ellujäämise ja Jumala armastuse jagamise vahel.
Hamas haaras Gazas võimu 2007. a.
Neid on süüdistatud karmide islamiseaduste kehtestamises.
Siin on seaduseks islam.
Tuleb kuulata Hamasi või kohata tagajärgi.
Alexios kardab, mis saab siis, kui relvad vaikivad.
Tänaval on viha. Vajame andestust ja armastust.
Alexios viis meid oma kontori katuseterrassile ja näitas,
kuidas militandid kiriku krundilt Iisraeli rakette tulistavad.
Detaile ta avaldama ei nõustunud,
kuid Iisraeli rakett maandus templi lähedal.
Siin on ühe minareti varemed
kahest Gaza sektoris Vahemere lähedal seisnud mošeest.
See oli tähtis mošee, mida tabas ilmselt 7 Iisraeli raketti.
Iisraeli väitel tulistab Hamas rakette mošeedest,
haiglatest ja kohtadest, kus kogunevad tsiviilelanikud.
Mohammed istub kiriku lähedal šokis.
Iisraeli armee teatas, et hävitab 5 minuti pärast mu kodu.
Mohammed ja tema viis venda elasid siin majas.
Kuulduste järgi oli vendadel sidemeid Hamasiga
ja majas hoiti relvi. Mohammed eitab väiteid.
Iisrael ründab koole, haiglaid ja mošeesid.
Ma ei tea, miks. Küsige neilt.
IDF avaldas kaardi kohtadega, kust Hamas rakette tulistab.
Droonikaamera fotod näitavad, et Hamas tulistab elurajoonidest.
Kirikus ütleb piiskop Alexios, et jääb konflikti suhtes erapooletuks.
Ta tahab vaid teenida.
Oleme Jeesuse jüngrid. Tuleb armastada kõiki tingimusteta.
George Thomas, Gaza sektor
Kas võib üheaegselt olla kristlane ja ärimees? Colorados mitte.
Räägime, mis juhtus, kui ettevõtja oma usku kaitses.
Hei! Kas see töötab?
Lapsed, kas teile meeldib mängida ja uusi asju avastada?
Kuidas on?
Uus Superraamatu piiblirakendus sisaldab mänge, videoid
ja vastuseid küsimustele.
Tasuta rakenduse võib alla laadida iTunesist ja Google'i mängudepoest.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews. com
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Mida teeksid, kui valitsus käsiks sul
tegutseda vastuolus oma usuga ja ähvardaks kohtuga.
Nii juhtus kristlasest leiburiga,
kes ei nõustunud homopulma kooki küpsetama. Jätkab Mark Martin.
Uksel seisab: 20 aastat kooke!
Koogipood Masterpiece Lakewoodis Colorados
on loonud kunsti kookidest ja küpsetistest.
Küpsised, muffinid ja eritellimused. Siin valmib mägine maastik.
Jack Phillips koos tütre Lisaga muutis leivapoe kunstiateljeeks.
Inspiratsioon tuleb usust Jeesusesse, ütleb Jack.
See on peamisim asi. Mõtlen pidevalt sellele.
Kui ärkan ja tööle lähen, tahan Talle meelepärane olla
ning austada Teda ja Tema Sõna.
Jack sattus usu tõttu seadusega pahuksisse,
kuna toetab ühe mehe ja ühe naise vahelist abielu.
Homopaar kaebas ta 2012. a kohtusse,
kui Jack ei nõustunud nende pulma kooki tegema.
Administratiivkohus ja kodaniku- õigustekomisjon mõistsid ta süüdi.
Komisjoni sõnul rikkus keeldumine avalike kohtade seadust.
Selle järgi tuleb teenindada kliente
seksuaalsele orientatsioonile vaatamata.
Üks komisjoniliige ütles: "Võin uskuda, mida tahan,
aga kui tahan siin äri teha, ei tohi ma kedagi diskrimineerida."
Ma ei diskrimineerinud kedagi.
Olen otsustanud, et ei tee kooke homopulmadesse.
Ütlesin Davidile ja Charliele, et müün küpsiseid, brownisid,
sünnipäevakooke ja katsikute kooke, kuid ei tee kooke homopulmadesse.
Ma ei diskrimineeri neid. Ma lihtsalt ei tee kooke nendeks üritusteks.
Jacki advokaadi Nicolle Martini sõnul
rikkus komisjon põhiseadusega tagatud õigust ja kaebas edasi.
Komisjon käskis pagaritöökojal teha homopulmadeks kooke,
kui neilt seda palutakse. Jack peab tutvustama personalile
ka Colorado diskrimineerimisvastaseid seadusi,
mille kohaselt kunstnikud peavad toetama kõiki nägemusi.
Lisaks peab ta kehtestama uued töökorraldused.
Ta peab kaks aastat 4 korda aastas raporteid saatma.
Ühenduse Alliance Defending Freedom väitel peab äri teatama,
kui paljusid kliente ei teenindatud ja miks,
kindlustamaks, et usuveendumused ei mõjuta äritegevust.
Valitsus tegi selgeks, kumba sõnumit pooldatakse:
Jacki põhiseaduslike õiguste ning väljendus-
ja usuvabaduse keelamist
ning ta peab alistuma hageja sõnumile.
Võin vaid öelda, et see on väga hirmutav.
See on mitmekesisus mugandumise kaudu,
ja see pole mingi mitmekesisus.
Ettevõtteid on kohtusse kaevatud,
kuna need keelduvad teenindamast abielluvaid homopaare.
Juhtum on viinud mitmes osariigis ettepanekuteni,
mille alusel võib keelduda teenindamisest usulistel põhjustel.
Asi pole kunagi olnud nendes kahes noormehes,
kes palusid Jackil koogi teha.
tegemist on alati sõnumiga,
mida kook väljendab ja esindab.
See on üllatav. Ühiskonnaõpetuses ei õpetatud,
et nii teha võib. Seda tehakse mujal, aga mitte siin.
Jack toetub konstitutsiooni 1. lisale:
nüüd näeme, kas usuvabadusel on Ameerikas tulevikku.
USA rajati usu- ja sõnavabaduse vundamendile.
See on tähtis kõigile ameeriklastele. Mark Martin, Lakewood, Colorado
Tahaksime kuulda teie mõtteid selle loo kohta.
Jäta oma kommentaar uudiste Facebooki lehele.
Anna siia! Nägemist!
Elu on kiire, kuid olen leidnud hea võimaluse inimesi aidata.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina teeme iga päev maailma paremaks.
Tegin otsekorralduslepingu. Pank teeb ära kogu töö.
Tean, et mu annetus läheb sinna, kus seda kõige enam vaja.
Liitu CBN-i parnterlusprogrammiga ja tee otsekorraldusleping.
Võid aidata maailma oma kodust.
Me kõik tahame elada Jumala soosingus ja võidmises.
Tahame Tema tarkust ja hoolitsemist.
Piibli järgi pani Issand igaviku meie südameisse.
Kõik igatsevad päästekindlust, elule eesmärki ja teavet selle kohta,
et meil on tähtis roll Jumala plaanis inimkonna jaoks.
Pat ja Gordon Robertsoni uuel DVD-I õpetatakse,
kuidas saada tarkust, kõikehõImavast hoolitsusest
ja sellest, kuidas osaleda meie ajal Jumala plaanides.
Plaadil on ka 3 Emmy-nominatsiooniga sari Made in Israel.
Jumal õnnistagu teid. Ela ja naudi Issanda õnnistust.
Õpetussari nüüd saadaval
Kristlased on Iisraeli tugevamaid toetajaid.
Seda näitas tähtsate USA kristlike juhtide visiit.
Chris Mitchell raporteerib Ashkelonist.
Christians United for Israel (CUFI) tõi Iisraeli
50 pastorit ja kristlikku juhti. Esindatud olid kõik USA osariigid.
Tahame öelda Iisraeli rahvale, et toetame ja mõistame neid.
On veel ameeriklasi, kes oskavad Iisraeli ja Hamasi vahel vahet teha
ning hindavad Iisraeli tegevust.
Kui Iisrael võitleb Hamasiga, kaitseb see ka ameeriklasi.
Nad käisid Sderotis, kuhu on kõige enam rakette tulistatud.
Iisrael oli visiidi eest tänulik.
Piibliõpetaja Billye Brim rääkis lennusaatja reaktsioonist.
Ta ütles: "Aitäh selle eest, mida meie maa heaks teete."
Seda ütlevad nad kõikjal: "Aitäh, et tulite ja meie kõrval seisate."
Visiit andis rindejoone pildi Iisraeli sõjast Hamasiga
ja Iron Dome'i raketitõrjesüsteemist.
Nad nägid lähedalt ka Gazat. See avas paljude silmad.
Kui seisame siin ja vaatame seda,
sööbib hinge pilt ohtudest, millega Iisrael iga päev silmitsi on.
Pastor Jay Bailey tahab sõnumi koju viia.
Tahan rääkida, et vaatasin kohta, kust tulevad raketid,
ja seisin vaatluspostil, mille all kaevatakse tunneleid.
Räägin ohtudest, mida sderotlased iga päev kohtavad.
Nad väljendasid muret gazalaste suhtes.
Meile kõigile on muret teinud,
et lahingute jalgu jääb lapsi ja tsiviilelanikke, kes hukkuvad.
Palvetame, et vägivald lõppeks. Palume Jeruusalemmale rahu.
Palvetame tavaliste palestiinlaste julgeoleku eest.
Palvetame Iisraelile tarkust enda kaitsmiseks.
Nad peavad Iisraeli sõda Hamasi vastu õigustatuks.
Pärast juute tulevad kristlased.
Sama radikaalne ideoloogia on ka al-Qaeda taustaks.
Nad tahavad tappa juute, kristlasi, ameeriklasi ja iisraellasi.
Chris Mitchell, Ashkelon
Tubli töö, Chris ja tiim, ja minu kolleeg George Thomas,
kes on kajastanud Iisraeli ja Hamasi sõda.
Aitäh, et neile kaitset palvetate. Palvetage edasi!
Aitäh vaatamast! Järgmise korrani! Jumal õnnistagu teid!
Tõlge: Monika Jaaguri